Document ID: 32008L0123

DIREKTIVA KOMISIJE 2008/123/ES
z dne 18. decembra 2008
o spremembi Direktive Sveta 76/768/EGS o kozmetičnih izdelkih z namenom prilagoditve prilog II in VII k Direktivi tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki (1) in zlasti člena 8(2) Direktive,
po posvetovanju z Znanstvenim odborom za potrošniške izdelke,
ob upoštevanju naslednjega:
(1)
Znanstveni odbor za potrošniške izdelke (SCCP) je v svojem mnenju z dne 20. junija 2006 sklenil, da „čeprav je 4-aminobenzojska kislina trenutno dovoljena in se uporablja v izdelkih za zaščito pred soncem, je v postopku ocenjevanja dokumentacije postalo razvidno, da številne informacije niso bile v skladu s sedanjimi standardi in smernicami“. Za izvajanje ustrezne ocene tveganja za 4-aminobenzojsko kislino je SCCP zahtevala, da kozmetična industrija do 1. julija 2007 predloži novo dokumentacijo z dodatnimi podatki o varnosti, ki je v skladu z modernimi standardi in smernicami SCCP.
(2)
Kozmetična industrija ni predložila nobenih dodatnih podatkov o varnosti, kot je to zahteval SCCP v svojem mnenju z dne 20. junija 2006.
(3)
Brez ustrezne ocene tveganja 4-aminobenzojska kislina ni varna za uporabo kot UV-filter v kozmetiki in se jo zato črta iz Priloge VII in navede v Prilogo II k Direktivi 76/768/EGS.
(4)
V zvezi z Diethylamino Hydroxybenzoyl Hexyl Benzoate (INCI) je SCCP v mnenju z dne 15. aprila 2008 sklenila, da uporaba te snovi pri največji koncentraciji 10 % v kozmetičnih izdelkih, vključno z izdelki za zaščito pred soncem, ne pomeni tveganja za potrošnika. Za razširitev obsega dovoljene uporabe te snovi se spremeni stolpec „c“ pri vnosu 28 v Prilogi VII k Direktivi 76/768/EGS.
(5)
Ukrepi, predvideni s to direktivo, so v skladu z mnenjem Stalnega odbora za kozmetične izdelke -
SPREJELA NASLEDNJO DIREKTIVO:
Člen 1
Prilogi II in VII k Direktivi 76/768/EGS se spremenita v skladu s Prilogo k tej direktivi.
Člen 2
1. Države članice najpozneje do 8. julija 2009 sprejmejo in objavijo zakone in druge predpise, potrebne za uskladitev s to direktivo. Komisiji takoj sporočijo besedilo navedenih predpisov.
Predpisi iz točke 3 Priloge k tej direktivi se uporabljajo od 8. julija 2009.
Predpisi iz točke 1 in 2 Priloge k tej direktivi se uporabljajo od 8. oktobra 2009.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice Komisiji sporočijo besedilo temeljnih predpisov nacionalnega prava, ki jih sprejmejo na področju, ki ga ureja ta direktiva.
Člen 3
Ta direktiva začne veljati dvajseti dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 18. decembra 2008

Labels: 3
1
15
16